34567M A R S O 1 5 , 2 0 1 4 Mayo 5-11 No Kasano ti Agtalinaed a Managsakripisio PANID 3 KANTA: 61, 25 Mayo 12-18 No Kasano ti Agtalinaed a Positibo PANID 18 KANTA: 74, 119 Dadakkel Letrana nga Edision PASET 1
34567 MARCH 15, 2014 ILOKO Vol. 135, No. 6 Semimonthly DAGITI MAADAL NGA ARTIKULO ˝ No Kasano ti Agtalinaed a Managsakripisio Adda kabusortayo a mabalin a mangikkat iti kina- managsakripisiotayo. Dakamaten daytoy nga arti- kulo no ania dayta a kabusor ken ipakitana no ka- sanotayo nga usaren ti Biblia a mangparmek iti dayta. ˝ No Kasano ti Agtalinaed a Positibo Ti kinapositibo tulongannatayo nga agibtur bayat nga agserserbitayo ken Jehova. Apay nga adda da- gidiay negatibo ti panangmatmatda iti bagida? Ipa- kita daytoy nga artikulo no kasanotayo nga usaren ti Biblia tapno agtalinaed a positibo ti panangmat- mattayo iti bagitayo. Saan a mailaklako daytoy a publikasion. Maipa- paay daytoy kas paset ti sangalubongan a traba- ho a panangisuro iti Biblia a supsuportaran dagiti boluntario a donasion. Dagiti teksto iti Biblia ket naadaw iti Baro a Lubong a Patarus ti Nasantuan a Kasuratan, ma- laksid no adda sabali a naipakita. Publishers: Watchtower Bible and Tract Society of New York, Inc. 2014 Watch Tower Bible and Tract Society of Pennsylvania. Printed in Japan.
No Kasano ti Agtalinaed a Managsakripisio "No ti asinoman kayatna ti sumurot kaniak, paglikudanna koma ti bagina." - MAT. 16:24. ANIA TI SUNGBATMO? Kasano a mausartayo ti Biblia a mangsukimat no adda tendensiatayo nga agbalin a managimbubukodan? Ania dagiti maadaltayo iti kapadasan ni Ari Saul? Kasano nga impakita ni Pedro a mabalintay a parmeken ti pagannayasan nga agbalin a managimbubukodan? IDI adda ni Jesus ditoy daga, impakitana ti per- pekto nga ulidan ti kinamanagsakripisio. Saanna nga inyun-una ti bukodna a tarigagay ken pagnam- ayan tapno maaramidna ti pagayatan ti Dios. (Juan 5:30) Babaen ti panagtalinaedna a matalek agingga ipapatayna iti kayo a pagtutuokan, pinanekne- iti kanna a naan-anay ti kinamanagsakripisiona. - Fil. 2:8. 1. Kasano nga impakita ni Jesus ti perpekto nga ulidan ti kinamanagsakripisio? MARSO 15, 2014 PASET 1 3
2 Kas paspasurot ni Jesus, masapul met nga ipaki- tatayo ti kinamanagsakripisio. Ania ti kayat a sawen dayta? Kaipapananna a situtulok ti maysa a tao a ma- ngisakripisio iti bukodna a paginteresan tapno matulo- nganna ti sabsabali. Kasungani dayta ti kinamana- gimbubukodan. (Basaen ti Mateo 16:24.) Ti saan a panagimbubukodan matulongannatayo a mangyun- una iti rikna ken iti personal a paginteresan ti sabsa- bali. (Fil. 2:3, 4) Kinapudnona, insuro ni Jesus a nakapatpateg iti panagdaydayawtayo ti panagbalin a managsakripisio. Apay? Ti Nakristianuan nga ayat a mangtignay iti maysa nga agsakripisio ket pagilasi- nan dagiti pudno nga adalan ni Jesus. (Juan 13:34, 35) Ken panunotentayo dagiti bendision a masagsagrapta- yo gapu ta pasetnatayo ti sangalubongan a panagkakab- sat a mangipakpakita iti kinamanagsakripisio! 3 Ngem maipaspasangotayo iti maysa a kabusor a 2. Kasano a maipakitatayo ti kinamanagsakripisio, ken apay a rumbeng nga aramidentayo dayta? 3. Ania ti mabalin a mangdadael iti kinamanagsakripisio- tayo? 4 PASET 1 TI PAGWANAWANAN
mabalin a mangdadael iti kinamanagsakripisiotayo. Isu dayta ti tendensiatayo nga agbalin a managimbubuko- dan. Lagipentayo no kasano a nagbalin a managimbu- bukodan da Adan ken Eva. Tinarigagayan ni Eva ti agbalin a kas iti Dios. Imparangarang ni Adan ti ma- nagimbubukodan a tarigagayna a mangay-ayo iti asa- wana. (Gen. 3:5, 6) Kalpasan a tinallikudan da Adan ken Eva ti pudno a panagdayaw, intultuloy a sulisogen ti Diablo dagiti tattao tapno agbalinda a managimbu- bukodan. Kasta pay ti inaramidna idi sinulisogna ni Jesus. (Mat. 4:1-9) Iti kaaldawantayo, nagballigi ni Sa- tanas a mangyaw-awan iti adu a tattao ta naimpluen- siaanna ida nga agbalin a managimbubukodan iti adu a pamay-an. Masapul ngarud nga agannadtayo iti ag- raraira nga espiritu ti kinamanagimbubukodan tapno ditay maimpluensiaan iti dayta. - Efe. 2:2. 4 Ti kinamanagimbubukodan ket mayarig iti lati a tumaud iti landok. No matuduan ken mainitan ti 4. (a) Maikkattayo kadi ita ti tendensia nga agbalin a ma- nagimbubukodan? Ilawlawagmo. (b) Ania dagiti saludsod nga usigentayo? MARSO 15, 2014 PASET 1 5
landok, mabalin a mangrugi nga aglati. Ngem no saan a dagus a maikkat ti lati, mabalin a dadaelenna ti lan- dok. Iti umasping a pamay-an, gapu ta ditay kabaelan nga ikkaten ita ti kinaimperpekto ken ti tendensia nga agbalin a managimbubukodan, masapul nga alertotayo kadagiti peggad nga ibungana ket itultuloytayo a par- meken ti kasta a pagannayasan. (1 Cor. 9:26, 27) Kasanotayo a mailasin no addaantayo iti managim- bubukodan nga espiritu? Ken kasano nga ad-adda a mapatanortayo ti kinamanagsakripisio? USAREN TI BIBLIA A MANGSUKIMAT ITI KINAMANAGIMBUBUKODAN 5 No kasano a mausartayo ti sarming a mangkita iti pisikal a langatayo, mabalintayo met nga usaren ti Bib- lia a mangsukimat iti makin-uneg a kinataotayo ken mangilinteg kadagiti pakapilawan a mabalin a makita- tayo. (Basaen ti Santiago 1:22-25.) Nupay kasta, ma- 5. (a) Kasano a mayasping ti Biblia iti maysa a sarming? ladawan iti panid 7 iti regular nga edision.) (Kitaen ti (b) Ania ti masapul a liklikantayo no suksukimatentayo ti bagitayo? 6 PASET 1 TI PAGWANAWANAN
katulong laeng ti sarming no umiso ti panangusartayo iti dayta. Kas pagarigan, no taldiapantayo laeng ti sar- ming, mabalin a ditay makita ti bassit ngem nakadkad- law a rugit. Wenno, no kumitatayo iti sarming iti sa- bali nga anggulo, mabalin a rupa ti sabali a tao ti makitatayo. Iti umasping a pamay-an, tapno mausarta- yo ti Biblia a mangsukimat iti maysa a pakapilawan, kas iti kinamanagimbubukodan, masapul a saantayo laeng a basaen dayta wenno usaren a mangsukimat iti kamali ti sabsabali. 6 Kas panangyilustrar, mabalin a regular wenno inaldaw a basbasaentayo ti Biblia, ngem kaskasdi a ma- balin a ditay madmadlaw nga adda kinamanagimbubu- kodan a tumantanor iti pusotayo. Kasano? Usigenta- ilustrasion ni Santiago maipapan iti yo daytoy: Iti sarming, ti problema ket saan a ti di panangming- ming ti lalaki iti rupana. Insurat ni Santiago a ti la- laki 'kinitana ti bagina.' Ditoy, inusar ni Santiago ti Griego a sao a mangipasimudaag iti panangming- ming ken naannad a panangsukimat. Ania ngarud ti 6. Kasanotayo a 'makapagtultuloy' iti perpekto a linteg? MARSO 15, 2014 PASET 1 7
problema? Intuloy ni Santiago: "Isu mapan ket dagus a malipatanna no ania a kita ti tao isuna." Wen, pim- manaw ti lalaki a dina man la inikkat ti nakitana a ru- git. Iti sabali a bangir, ti naballigi a tao saanna laeng a 'sukimaten ti perpekto a linteg' no di ket "agtultu- loy iti dayta." Imbes a lipatenna ti perpekto a linteg ti Sao ti Dios, itultuloyna nga annuroten dayta. Kasta met laeng a punto ti impaganetget ni Jesus idi kinuna- na: "No agtalinaedkayo iti saok, pudno a dakayo da- giti adalak." - Juan 8:31. 7 Gapuna, tapno maparmekmo ti tendensia nga ag- balin a managimbubukodan, masapul nga umuna a ba- saem a naimbag ti Sao ti Dios. Makatulong dayta tap- no mailasinmo dagiti masapul a parang-ayem. Ngem saan la a dayta ti aramidem. Paunegem ti pannakaa- watmo babaen ti panagsukimatmo. No nalawag ken- kan ti maysa a salaysay ti Biblia, iladawam nga adda- ka iti kasta a situasion ket isaludsodmo iti bagim: 'Ania koma ti nasayaat nga inaramidko? Umiso met la 7. Kasanotayo a mausar ti Biblia a mangsukimat no adda tendensiatayo nga agimbubukodan? 8 PASET 1 TI PAGWANAWANAN
ngata koma ti tignayko?' Ken kapatgan iti amin, kal- pasan nga inutobmo ti nabasam, ikagumaam nga iyap- likar dayta. (Mat. 7:24, 25) Usigentayo no kasano a dagiti salaysay maipapan ken Ari Saul ken apostol Ped- ro ket makatulong tapno makapagtalinaedtayo a ma- nagsakripisio. TI MASURSUROTAYO KEN ARI SAUL 8 Ti kapadasan ni Ari Saul iti Israel ket agserbi a pakdaar kadatayo no kasano a ti kinamanagimbubuko- dan mabalin a pukawenna ti kinamanagsakripisiotayo. Naemma ken napakumbaba ni Saul idi nangrugi nga agturay. (1 Sam. 9:21) Saanna a dinusa dagiti Israeli- ta a nangumsi iti kinaarina, uray no nainkalintegan koma nga idepensana ti saad nga inted kenkuana ti Dios. (1 Sam. 10:27) Nagpaiwanwan ni Ari Saul iti nasantuan nga espiritu ni Jehova idi indauluanna ti Is- rael iti naballigi a pannakigubat kadagiti Ammonita. Kalpasanna, sipapakumbaba a binigbigna a ni Jehova 8. Ania ti kababalin ni Saul idi nangrugi nga agturay kas ari, ken kasano nga impakitana dayta? MARSO 15, 2014 PASET 1 9
ti makinggapuanan iti panagballigida. - 1 Sam. 11:6, 11-13. 9 Idi agangay, impalubos ni Saul a tumanor kenkua- na ti kinamanagimbubukodan ken kinapannakkel, kas iti makadadael a lati. Idi naparmekna dagiti Amaleki- ta, impangpangrunana ti tarigagayna imbes nga agtul- nog ken Jehova. Isu a siaagum nga innala ni Saul da- giti samsam imbes a dadaelenna dagita kas imbilin ti Dios. Ken sitatangsit a nangipatakder iti bukodna a monumento. (1 Sam. 15:3, 9, 12) Idi imbaga kenkua- na ni propeta Samuel a saan a naay-ayo ti Dios iti inaramidna, inrasonna a tinungpalna met ti daddu- ma nga imbilin ti Dios ket impabasolna ti biddutna iti sabsabali. (1 Sam. 15:16-21) Maysa pay, gapu iti panagpannakkel, ad-adda a pinanunot ni Saul ti repu- tasionna imbes nga ay-aywenna koma ti Dios. (1 Sam. 15:30) Kasano a mausartayo daytoy a salaysay kas sar- ming a tumulong kadatayo nga agtalinaed a managsak- ripisio? 9. Kasano a nagbalin a managimbubukodan ni Saul? 10 PASET 1 TI PAGWANAWANAN
10 Umuna, ipakita ti kapadasan ni Saul a saantayo koma nga agtalek iti bagitayo gapu ta managsakripi- siotayo met idi. Masapul nga itultuloytayo nga ipakita dayta. (1 Tim. 4:10) Laglagipentayo koma a nasayaat idi ti naaramidan ni Saul ken nagun-odna ti anamong ti Dios, ngem saanna nga inwaksi ti tumantanor a pa- gannayasanna nga agbalin a managimbubukodan. Idi agangay, inlaksid ni Jehova ni Saul gapu iti kinasu- kirna. 11 Maikadua, liklikantayo koma a kitaen laeng dagi- ti nasayaat a maar-aramidantayo, a ditayon ipaayan iti atension dagiti banag a rumbeng a parang-ayentayo. Mayarig daytoy iti panagsarming tapno kitaen laeng ti baro a kawestayo ngem ditay met kitaen no adda rugit iti rupatayo. Nupay nalabit saantayo a managimbu- bukod a kas ken Saul, ikagumaantayo koma a likli- kan ti aniaman a pagannayasan a mangituggod ka- datayo nga agaramid iti kasta a dakes a tignay. No 10, 11. (a) Ania ti masursurotayo iti kapadasan ni Saul no maipapan iti panagtalinaed a managsakripisio? (b) Kasano- tayo a maliklikan ti dakes a kababalin ni Saul? MARSO 15, 2014 PASET 1 11
mabalakadantayo, saantay koma nga agikalintegan, di- tay tagilag-anen ti parikut, wenno pabasolen ti sabsa- bali. Imbes ketdi, nasaysayaat no sidadaan nga awaten- tayo ti balakad. - Basaen ti Salmo 141:5. 12 Kasanon no makaaramidtayo iti nadagsen a ba- sol? Gapu iti tarigagay ni Saul a mangsalaknib iti re- putasionna, saannan a naisubli ti nasayaat a relasionna ken Jehova. Iti kasumbangirna, ti kinamanagsakripi- sio tignayennatayo nga agkiddaw iti tulong uray na- palalo ti baintayo. (Prov. 28:13; Sant. 5:14-16) Kas pagarigan, maysa a kabsat a lalaki ti nangrugi nga ag- buya iti pornograpia idi agtawen iti 12, ket sililimed nga intultuloyna dayta iti nasurok a sangapulo a tawen. Kunana: "Nakarigrigat nga ipudno ken baketko ken kadagiti panglakayen ti ar-aramidek. Ngem ita ta nai- pudnokon, nariknak a kasla adda naikkat a nadagsen nga awit iti abagak. Nadismaya ti dadduma a gagay- yemko idi naikkatak kas ministerial nga adipen, ket kas man la pinaayko ida. Ngem ammok nga ad-adda a 12. Kasano a makatulong ti panagsakripisio no nakaaramid- tayo iti nadagsen a basol? 12 PASET 1 TI PAGWANAWANAN
maay-ayo ni Jehova iti panagserbik ita ngem idi agbuy- buyaak pay iti pornograpia, ket ibilangko a ti panang- matmatna isu ti kapatgan." NAPARMEK NI PEDRO TI KINAMANAGIMBUBUKODAN 13 Impakita ni apostol Pedro ti kinamanagsakripi- siona bayat ti panangsanay kenkuana ni Jesus. (Luc. 5:3-11) Ngem kasapulan idi a parmekenna ti tenden- siana nga agbalin a managimbubukodan. Kas pagari- gan, nakarurod idi kiniddaw da Santiago ken Juan a maaddaanda iti prominente a saad iti sibay ni Jesus iti Pagarian ti Dios. Nalabit pinanunot ni Pedro a para kenkuana ti maysa kadagita a saad ta naibaga idi ni Jesus kenkuana nga addanto naisangsangayan nga akemna. (Mat. 16:18, 19) Aniaman ti pampanunoten ni Pedro, pinakdaaran ni Jesus da Santiago ken Juan, kasta met ni Pedro ken ti dadduma pay nga apostol, a saanda koma a 'dominaran' dagiti kakabsatda. - Mar. 10:35-45. 13, 14. Kasano nga impakita ni Pedro ti tendensia nga ag- balin a managimbubukodan? MARSO 15, 2014 PASET 1 13
14 Uray idi binalakadanen ni Jesus, saan a dagus a naparmek ni Pedro ti managimbubukodan a tendensia- na. Idi imbaga ni Jesus kadagiti apostol a panawandan- to isuna, nagpannakkel ni Pedro ket imbagana nga isu- nanto laeng ti agtalinaed a matalek. (Mat. 26:31-33) Ngem iti dayta met laeng a rabii, saan a nagbalin a managsakripisio. Gapu ta kayatna a salakniban ti ba- gina, namitlo nga inlibakna ni Jesus. - Mat. 26:69-75. 15 Iti laksid dagiti pagkapuyan ken kamalina, maka- pabileg latta ti kapadasan ni Pedro. Gapu iti panagreg- getna ken iti tulong ti nasantuan nga espiritu ti Dios, naparmekna ti dakes a pagannayasanna ken naipakita- na ti panagteppel ken managsakripisio nga ayat. (Gal. 5:22, 23) Naibturanna dagiti pannubok a nakarkaro ngem kadagiti immuna a napasaranna. Impakitana ti kinapakumbaba idi tinubngar ni apostol Pablo iti pub- liko. (Gal. 2:11-14) Saan a nagsakit ti nakem ni Ped- ro ken saanna a pinanunot a dinadael ni Pablo ti re- putasionna. Impakitana latta ti ayat ken Pablo. (2 Ped. 15. Apay a makapabileg ti kapadasan ni Pedro? 14 PASET 1 TI PAGWANAWANAN
3:15) Ti ulidan ni Pedro tulongannatayo a mangpata- nor iti kinamanagsakripisio. 16 Panunotem no ania ti reaksionmo kadagiti nari- gat a situasion. Idi naibalud ken nasapsaplit ni Pedro ken dagiti apostol gapu iti panangasabada, nagragrag- oda "agsipud ta naibilangda a maikari a maibabain maigapu iti nagan [ni Jesus]." (Ara. 5:41) Mabalinmo met a matmatan ti pannakaidadanes kas gundaway tap- no matuladmo ti ulidan ni Pedro ken surotem ti ad- dang ni Jesus babaen ti panangipakitam iti kinama- nagsakripisio. (Basaen ti 1 Pedro 2:20, 21.) Dayta a panangmatmat matulongannaka met no ipaayandaka dagiti panglakayen iti disiplina. Imbes nga agsakit ti nakemmo, tuladem ti ulidan ni Pedro. - Ecl. 7:9. 17 Magunggonaanka met iti ulidan ni Pedro no ma- ipapan kadagiti naespirituan a kalat. Mabalinmo a 16. Kasanotay a maipakita ti kinamanagsakripisio kadagiti narigat a situasion? 17, 18. (a) Ania ti mabalintayo nga isaludsod iti bagitayo maipapan kadagiti naespirituan a kalattayo? (b) Ania ti ma- balintayo nga aramiden no mariknatayo a kasla agbalbalin- tayon a managimbubukodan? MARSO 15, 2014 PASET 1 15
ragpaten dagita iti pamay-an a makapagsakripisioka. Ngem annadam di la ket ta ti motibom ket tapno ag- balin a nalatak. Isaludsodmo iti bagim, 'Ti kadi rason a tarigagayak a parang-ayen ken palawaen ti serbisiok ken Jehova ket tapno maidayawak wenno maaddaanak- to iti autoridad, a kas iti tartarigagayan da Santiago ken Juan idi nagkiddawda ken Jesus?' 18 No mariknam a kasla agbalbalinkan a managim- bubukodan, kiddawem ken Jehova a tulongannaka a mangilinteg iti kapanunotan ken riknam; ket ikagu- maam a panunoten ti pakaidayawan ni Jehova imbes a ti bukodmo a tarigagay. (Sal. 86:11) Mabalinmo met a ragpaten dagiti kalat a saan a mangiturong ken- ka iti atension. Kas pagarigan, mabalin nga adda es- pesipiko nga aspeto ti bunga ti espiritu a kayatmo a parang-ayen. Wenno no nagagetka nga agisagana iti pasetmo iti gimong ngem saan unay no iti panagdalus iti Kingdom Hall, amangan no kayatmo a pagbalinen a kalat ti panangyaplikar iti balakad ti Roma 12:16. - Basaen. 16 PASET 1 TI PAGWANAWANAN
19 No siaannad a kitaentayo ti bagitayo iti sarming ti Sao ti Dios ket adda pakapilawan a makitatayo, kas iti kinamanagimbubukodan, mabalin a maupaytayo. No mapasamak dayta, panunotem daydiay naballigi a tao iti ilustrasion ni Santiago. Saan a dinakamat ni Santiago no inlinteg a dagus dayta a tao dagiti paka- pilawan a nakitana wenno no nailintegna amin dagita. Imbes ketdi, kuna ni Santiago a 'nagtultuloy dayta a tao iti perpekto a linteg.' (Sant. 1:25) Linaglagipna no ania ti nakitana iti sarming ket intultuloyna ti agregget a rumang-ay. Wen, taginayonem ti positibo a panang- matmatmo iti bagim ken laglagipem nga imperpekto- tayo amin. (Basaen ti Eclesiastes 7:20.) Itultuloy- mo a sukimaten ti perpekto a linteg, ken ikagumaam a taginayonen ti kinamanagsakripisiom. Sidadaan ni Jehova a tumulong kenka, kas iti panangtulongna iti adu a kapammatiam, nga iti laksid ti kinaimperpekto- da, nagun-odda latta ti anamong ken pamendision ti Dios. 19. Ania ti aramidentayo tapno ditay maupay iti pakapila- wan a makitatayo iti sarming ti Sao ti Dios? MARSO 15, 2014 PASET 1 17
No Kasano ti Agtalinaed a Positibo "No ti maysa a tao agbiagto uray iti adu a tawen, iti amin kadagita bay-am nga isu agrag-o." - ECL. 11:8. ANIA TI SUNGBATMO? Apay a saan a nalaka ti agtalinaed a positibo? Kasanotayo a mausar ti Biblia tapno agtalinaedtayo a positibo? Kasano a makatulong ti kapadasan ti napanglaw a balo, ni Elias, ken ti mannurat ti Salmo 102 tapno maaddaantayo iti positibo a panangmatmat? KAYAT ni Jehova a naragsaktayo, ket adu ti ipapaay- na a bendision tapno agbalintayo a naragsak. Maysa kadagita ti biagtayo, a mabalintayo nga usaren a ma- ngidayaw kenkuana gapu ta inyadaninatayo iti pudno a panagdayaw. (Sal. 144:15; Juan 6:44) Ipaspasigura- do ni Jehova nga ay-ayatennatayo ken tulongannatayo nga agibtur bayat nga agserserbitayo kenkuana. (Jer. 1. Ania dagiti bendision nga ipapaay ni Jehova tapno agba- lintayo a naragsak? 18 PASET 1 TI PAGWANAWANAN
31:3; 2 Cor. 4:16) Addatayo iti naespirituan a paraiso, a pakasagsagrapantayo iti aglaplapusanan a naespiri- tuan a taraon ken naayat a panagkakabsat. Malaksid iti dayta, adda pay nagsayaat a namnamatayo iti ma- sanguanan. 2 Iti laksid dagitoy a panggapuantay nga agrag-o, dadduma a matalek nga adipen ti Dios ti addaan iti negatibo a panangmatmat iti bagida. Nalabit marik- nada a kasla saanda a napateg ken Jehova ken uray ti panagserbida kenkuana. Para kadagidiay kanayon nga addaan iti negatibo a rikrikna, ti biag ket kasla nap- no iti ladingit ken imposible ti agbalin a naragsak iti "adu a tawen." - Ecl. 11:8. 3 Mabalin a ti makagapu iti negatibo a rikrikna dagitoy a kakabsat ket ti pannakaupay, sakit, wen- no dagiti limitasion a resulta ti panagbaket ken panaglakay. (Sal. 71:9; Prov. 13:12; Ecl. 7:7) Maysa pay, bigbigentayo a ti puso ket nagulib ken mabalin a 2. Ania ti marikrikna ti dadduma a matalek nga adipen ti Dios? 3. Ania ti mabalin a pakaigapuan ti negatibo a rikrikna? MARSO 15, 2014 PASET 1 19
kondenarennatayo uray no maay-ayo ti Dios kadatayo. (Jer. 17:9; 1 Juan 3:20) Siuulbod met nga ak-akusa- ran ti Diablo dagiti adipen ti Dios. Ket dagidiay kas ken Satanas ti panagpampanunotna mabalin a kom- binsirendatayo nga agpayso ti kinuna ti awanan pam- mati a ni Elifaz nga awan serserbitayo iti Dios. Kina- ulbod dayta idi kaaldawan ni Job agingga ita. - Job 4: 18, 19. 4 Imbatad ni Jehova iti Kasuratan a tulonganna da- gidiay 'magmagna iti ginget ti napuskol a kinasipnget.' (Sal. 23:4) Ti maysa nga ar-aramatenna a pangtulong kadatayo ket ti Saona. Ti Biblia ket "mannakabalin ba- baen iti Dios a maipaay a pangbalintuag iti natibker ti pannakasarikedkedna a bambanag," a pakairamanan dagiti di umiso ken negatibo a kapanunotan. (2 Cor. 10:4, 5) Usigentayo ngarud no kasanotayo nga usaren ti Biblia tapno mapatanor ken mataginayontayo ti po- sitibo a panangmatmat. Personal a magunggonaanka iti daytoy ken mabalinmo met a pabilgen ti sabsabali. 4. Ania ti usigentayo iti daytoy nga artikulo? 20 PASET 1 TI PAGWANAWANAN
USAREN TI BIBLIA TAPNO AGBALIN A POSITIB O 5 Dinakamat ni apostol Pablo ti sumagmamano a banag a makatulong tapno agbalintayo a positibo. Im- balakadna iti kongregasion ti Corinto: "Itultuloyyo a suboken no addakayo iti pammati." (2 Cor. 13:5) Dayta a "pammati" isu ti intero a Nakristianuan a sursuro a nailanad iti Biblia. No maitunos kadagi- ta ti sasao ken tigtignaytayo, makapasatayo iti dayta a panangsubok ket maipakitatayo nga 'addatayo iti pammati.' Siempre, masapul met nga usigentayo no agbibiagtayo maitunos iti intero a Nakristianuan a sursuro. Saan a mabalin a pilientayo laeng no ania ka- dagita ti kayattayo a suroten. - Sant. 2:10, 11. 6 Mabalin nga agpangaduaka a mangaramid iti kasta a panangsubok, nangruna no pampanunotem a saanka a makapasa. Nupay kasta, napatpateg ti 5. Ania a panangsubok ti makatulong tapno maaddaantayo iti positibo a panangmatmat? 6. Apay a masapul a subokentayo ti bagitayo no 'addatayo met laeng iti pammati'? (Kitaen ti ladawan iti panid 12 iti regular nga edision.) MARSO 15, 2014 PASET 1 21
panangmatmat ni Jehova kadatayo ngem iti mismo a panangmatmattayo iti bagitayo, ken nangatngato nga amang ti panagpampanunotna. (Isa. 55:8, 9) Suksu- kimatenna dagiti agdaydayaw kenkuana, saan a tapno kondenaren ida, no di ket tapno kitaenna dagiti nasa- yaat a kababalinda ken tulonganna ida. No usarem ti Sao ti Dios a pangsubok no 'addaka iti pammati,' ad- adda a makitam no ania a talaga ti panangmatmat ti Dios kenka. Makatulong daytoy tapno maiwaksim ti riknam nga awan serserbim ken malagipmo a napa- tegka ken Jehova. No aramidem dayta, arigna iwak- waknitmo ti kortina tapno sumrek ti lawag iti nasip- nget a siled. 7 Ti nagsayaat a pamay-an a panangusig iti bagi ket ti panangmennamenna iti ulidan dagiti matalek a tat- tao a nadakamat iti Biblia. Idiligmo ti kasasaad ken riknada iti mapaspasaram, ket panunotem no ania ti aramidem no sika ti adda iti situasionda. Usigentayo 7. Kasanotayo a magunggonaan iti ulidan dagiti matalek a tattao a nadakamat iti Biblia? 22 PASET 1 TI PAGWANAWANAN
ti tallo a pagarigan no kasanom a mausar ti Biblia a mangusig no 'addaka iti pammati,' iti kasta, maadda- anka iti positibo a panangmatmat iti bagim. TI NAPANGLAW A BALO 8 Adda napanglaw a balo a babai a pinalpaliiw ni Jesus idiay templo ti Jerusalem. Ti ulidan daytoy a balo matulongannatayo nga agtalinaed a positibo iti laksid dagiti limitasiontayo. (Basaen ti Lucas 21: 1-4.) Usigentayo ti kasasaad ti balo. Saan laeng a ti saem iti ipupusay ni lakayna ti ib-ibturanna no di ket uray ti di nasayaat nga ar-aramiden dagiti panguluen ti relihion a 'mangal-alun-on iti balbalay dagiti balo a babbai' imbes a saranayenda koma dagiti kasta nga awanan gaway a tattao. (Luc. 20:47) Nakapangpang- law ti balo ta ti laeng maitedna ket katupag ti mateg- gedan ti maysa a trabahador iti sumagmamano a mi- nuto. 9 Panunotem no ania ti nalabit narikna ti balo nga 8, 9. (a) Ania ti kasasaad ti napanglaw a balo? (b) Ania a negatibo a bambanag ti nalabit nariknana? MARSO 15, 2014 PASET 1 23
addaan laeng iti dua a babassit a sinsilio bayat a sumsumrek iti paraangan ti templo. Pampanunoten- na ngata a saan koma a kasta kabassit ti maidonarna no sibibiag pay ni lakayna? Mababain ngata gapu ta dadakkel a kantidad ti itintinnag dagiti sarsarunuen- na, a nalabit agduadua no adda met laeng pateg ti itedna? Uray pay no adda kasta a nariknana, inara- midna latta no ania ti kabaelanna para iti pudno a pa- nagdayaw. 10 Impakita ni Jesus nga agpadpada a napateg ken Jehova ti balo ken ti kontribusionna. Kunana nga 'ad- adu ti impisokna ngem iti amin nga impisok dagiti ba- baknang.' Nailaok ti donasionna iti intinnag dagiti dadduma, ngem espesipiko nga inapresiar ni Jesus ti balo. Nalabit saan nga impagarup dagiti agtrabtraba- ho iti paggamengan a nakapatpateg ken Jehova ti dua a babassit a sinsilio ken daydiay nangted kadagita. Ngem saan a ti ipagarup ti sabsabali wenno ti panang- matmat ti balo iti bagina ti napateg no di ket ti pa- 10. Kasano nga impakita ni Jesus a napateg iti Dios ti balo? 24 PASET 1 TI PAGWANAWANAN
nangmatmat ti Dios. Mabalinmo kadi nga usaren day- toy a salaysay a pangsubok iti pammatim? 11 Ti maitedmo ken Jehova ket agdepende iti situa- sionmo. Gapu iti edad wenno nakapuy a salun-at, adda dagidiay limitado ti tiempoda a mangikasaba iti naim- bag a damag. Nainkalintegan kadi a panunotenda a saanen a nasken nga ireportda ti naaramidanda? Uray awan pakalappedam, mabalin a mariknam a naka- basbassit laeng ti maar-aramidam no idilig iti dagup nga oras a magapgapuanan ti ili ti Dios iti tinawen. Ngem, naadaltayo iti salaysay maipapan iti napanglaw a balo a makitkita ni Jehova ken ipatpategna ti amin a maar-aramidantayo agpaay kenkuana, nangnangru- na no inaramidtay dayta iti laksid ti narigat a kasasa- ad. Lagipem ti naaramidam a panagserbi ken Jehova idi napan a tawen. Adda kadi gundaway a nagsakri- pisioka iti dakkel tapno laeng maalam ti maysa ka- dagita nga oras? No kasta, masiguradom a napateg ken Jehova ti naaramidam iti dayta nga oras. No 11. Ania ti maadalmo iti salaysay maipapan iti balo? MARSO 15, 2014 PASET 1 25
aramidem ti amin a kabaelam nga agserbi ken Jehova kas iti napanglaw a balo, masiguradom nga 'addaka iti pammati.' "ALAEM TI KARARUAK" 12 Ni propeta Elias ket nasungdo ken Jehova ken nabileg ti pammatina. Ngem adda gundaway a napa- lalo ti pannakaupayna nga uray la indawatna ken Jehova: "Umanayen dayta! Ita, O Jehova, alaem ti ka- raruak." (1 Ar. 19:4) Mabalin a panunoten dagidiay saan pay a nakapadas iti kasta a pannakaupay a ti ka- rarag ni Elias ket 'nadawel laeng a sasao.' (Job 6:3) Ngem dayta a talaga ti nariknana. Nupay kasta, lag- lagipem nga imbes a tubngaren ni Jehova ni Elias gapu ta kayatnan ti matay, tinulongan ketdi ni Jehova. 13 Apay a kasta ti narikna ni Elias? Sakbay unay dayta, indauluanna ti maysa a pannubok iti Israel a nangpaneknek a ni Jehova ti pudno a Dios, ket nag- banag daytoy iti pannakapapatay ti 450 a propeta ni 12-14. (a) Kasano a naapektaran ni Elias iti negatibo a rik- rikna? (b) Ania ti mabalin a makagapu a kasta ti nariknana? 26 PASET 1 TI PAGWANAWANAN
Baal. (1 Ar. 18:37-40) Mabalin a ninamnama ni Elias a ti ili ti Dios ket agsublin iti nasin-aw a panagdayaw, ngem saan a kasta ti napasamak. Impaibaga ni na- dangkes a Reyna Jezebel ti panggepna a mangpapatay ken Elias. Gapu iti dayta, nagbuteng ni Elias ket nag- talaw a nagpaabagatan iti let-ang ti Juda, iti maysa a langalang a lugar. - 1 Ar. 19:2-4. 14 Bayat nga agmaymaysa ni Elias, pinampanunot- na a kasla awan mamaay ti trabahona kas propeta. Im- bagana ken Jehova: "Saanak a naim-imbag ngem ka- dagidi ammak." Nariknana a kasla awan serserbina a kas iti tapok ken tultulang dagiti natayen nga inapo- na. Arigna a sinubokna ti bagina babaen ti bukodna a pagalagadan, ket inkeddengna a saan a nakapasa ken awan patpategna iti imatang ni Jehova wenno iti sabsabali. 15 Ngem naiduma ti panangmatmat ti Mannakaba- lin-amin ken Elias. Napateg latta isuna iti imatang ti 15. Kasano nga impatalged ti Dios a napateg latta kenkua- na ni Elias? MARSO 15, 2014 PASET 1 27
Dios, ket pinatalgedan dayta ni Jehova. Nangibaon ti Dios iti maysa nga anghel a mangpabileg ken Elias. Nangipaay met iti taraon ken danum tapno adda pa- migsa ni Elias iti 40 nga aldaw a panagdaliasatna nga agpaabagatan idiay Bantay Horeb. Kasta met, siaasi nga inlinteg ti Dios ti di umiso a panangmatmat ni Elias nga awan asinoman nga Israelita a nagtalinaed a matalek ken Jehova. Inikkanna pay ketdi ni Elias kadagiti baro nga annongen, a situtulok nga inawat ti propeta. Nagunggonaan ni Elias iti tulong ni Jehova, ket addaan manen iti bileg a mangitultuloy iti traba- hona kas propeta. - 1 Ar. 19:5-8, 15-19. 16 Ti kapadasan ni Elias matulongannaka a mangu- sig no addaka met laeng iti pammati ken mangpata- nor iti positibo a panangmatmat. Umuna, panunotem no kasano a tartarabayennaka ni Jehova. Natulongan- naka kadin ti maysa nga adipenna, nalabit maysa a panglakayen wenno sabali pay a nataengan a Kristia- no, idi adda problemam? (Gal. 6:2) Napabilegnaka 16. Ania ti sumagmamano a pamay-an a tartarabayennaka ti Dios? 28 PASET 1 TI PAGWANAWANAN
kadin ti Biblia, dagiti Nakristianuan a publikasionta- yo, ken dagiti gimong ti kongregasion? Iti sumaganad a matulongannaka ti maysa kadagitoy, laglagipem ti pudpudno a Gubuayan dayta a tulong ket agyamanka Kenkuana babaen ti kararag. - Sal. 121:1, 2. 17 Maikadua, laglagipem a mabalin nga allilawen- naka ti negatibo a panangmatmat. Ti napateg ket isu ti panangmatmat ni Jehova kadatayo. (Basaen ti Roma 14:4.) Tagipatgen ni Jehova ti debosion ken kinama- talektayo kenkuana, ket dinatay rukrukoden babaen iti nagapuanantayo. Ket kas ken Elias, amangan no saanmo nga ammo a dakkel ti maar-aramidam para ken Jehova. Nalabit adda dadduma a kakabsat iti kon- gregasion a napabileg iti nasayaat nga ulidanmo wen- no adda dagiti tattao iti teritoriayo a nakaammo iti ki- napudno gapu iti panagreggetmo. 18 Kamaudiananna, ibilangmo a ti tunggal anno- ngen a naggapu ken Jehova ket pammaneknek a 17. Ania ti tagipatgen ni Jehova kadagiti adipenna? 18. Ania ti pampaneknekan ti annongem a naggapu ken Jehova? MARSO 15, 2014 PASET 1 29
supsuportarannaka. (Jer. 20:11) Mabalin a maupayka a kas ken Elias gapu ta saan a nabunga ti ministeriom wenno kasla saanmo a maragragpat ti maysa a naes- pirituan a kalat. Ngem laglagipem koma nga addaan- tayo iti kasayaatan pay laeng a pribilehio - ti panangi- kasaba iti naimbag a damag ken ti panangawit iti nagan ti Dios. Agtalinaedka a matalek. Iti kasta, ma- ikuna met kenka ti sasao ni Jesus iti maysa kadagiti pangngarigna: "Sumrekka iti rag-o ni apom." - Mat. 25:23. TI "KARARAG TI NAPARIGATAN" 19 Malmaldaang ti mannurat ti Salmo 102. "Napa- rigatan," ket agsagsagaba iti nakaro a pisikal ken emo- sional a rigat nga uray la 'kimmapsut,' nga awanen ti pigsana a mangdaer kadagiti parikutna. (Sal. 102, superskripsion) Ipasimudaag ti sasaona a napalalo ti marikriknana a saem ken kinaliday. (Sal. 102:3, 4, 6, 11) Iti panagriknana ket kasla kayat ni Jehova nga ipuruak isuna. - Sal. 102:10. 19. Ania ti kasasaad ti mannurat ti Salmo 102? 30 PASET 1 TI PAGWANAWANAN
20 Nupay kasta, mabalin latta nga usaren ti salmis- ta ti biagna a mangidayaw ken Jehova. (Basaen ti Salmo 102:19-21.) Kas mabasatayo iti Salmo 102, mabalin a makarikna iti saem uray dagiti adipen ni Jehova ken saanda a maiwaksi iti panunotda dagiti parikutda. Narikna ti salmista nga isu ket "kas iti tumatayab a naiputputong iti rabaw ti atep," nga awanen ti sabali a kaduana no di dagiti parikutna. (Sal. 102:7) No kasta ti marikriknam, ipeksam ken Jehova ti linaon ta pusom kas iti inaramid ti salmis- ta. Ti karkararag daydiay naparigatan - ti karkararag- mo - matulongannaka bayat a sarsarangtem ti nega- tibo a pampanunot. Inkari ni Jehova a denggenna ti "kararag dagidiay [kakaasi], ket saanna nga umsien ti kararagda." (Sal. 102:17) Agtalekka koma iti dayta a kari. 2 1 Ipakita pay ti Salmo 102 no kasano nga 20. Kasano a makatulong ti kararag tapno masarangettayo ti negatibo a pampanunot? 21. Kasano nga agbalin a mas positibo ti maysa a mangsar- saranget iti negatibo a rikrikna? MARSO 15, 2014 PASET 1 31
agbalinka a mas positibo. Naaramidan dayta ti salmis- ta idi impamaysana ti panunotna iti relasionna ken Jehova. (Sal. 102:12, 27) Naliwliwa a makaammo a sidadaan ni Jehova a mangsaranay kadagiti adipenna nga agpaspasar iti pakasuotan. Isu a no malimlimita- ran ti panagserbim iti Dios gapu iti negatibo a rikrik- nam, ikararagmo dayta. Idawatmo ken Jehova nga im- denganna koma ti kararagmo, saan laeng a tapno malag-anan ti riknam no di ket 'tapno maideklara ti naganna.' - Sal. 102:20, 21. 22 Wen, mabalintayo nga usaren ti Biblia a mang- paneknek nga addatayo iti pammati ken napategtayo ken Jehova. Pudno nga iti daytoy agdama a sistema ti bambanag, mabalin a ditay maiwaksi ti amin a ne- gatibo a rikrikna wenno pannakaupay. Ngem maba- lin a maparagsaktayo latta ti puso ni Jehova ken ma- isalakantayo no simamatalek nga agibturtayo bayat nga agserserbitayo kenkuana. - Mat. 24:13. 22. Kasanotayo a maparagsak ti puso ni Jehova? Kitaen ti wenno i-scan ti code 5 32 TI PAGWANAWANAN 1 L
I - 5 1 / 3 0 4 1 p w l 2 1 2 1 3 1


Republic of the Philippines Department of Education Region I SCHOOLS DIVISION OF ILOCOS NORTE Araling Panlipunan I Kuarter 1 - Modiul 6: Agarapaapka, Anak! MELC: Naipagmamalaki ang sariling pangarap o ninanais sa pamamagitan ng mga malikhaing pamamaraan (AP1NAT-lj-14) Insagana da: Argene A. Agresor Maria Elena A. Canonizado Lea F. Dy
Araling Panlipunan - Umuna a Tukad Share-A-Resource-Program Kuarter 1 - Modiul 6: Agarapaapka, Anak! Umuna nga Edision, 2020 Sagudayen ti Akta Republika 8293, Seksion 176 a: Saan a maaddaan iti kalintegan iti panagtagikua ti aniaman a sinurat ti Gobierno ti Filipinas. No pay kasta, masapul met laeng ti pammalubos ti ahensia wenno pangopisinaan ti gobierno a nangisagana iti sinurat no daytoy ket maisangrat a panguartaan. Mairamanen kadagiti mabalin nga aramiden ti nasao nga ahensia wenno pangopisinaan ti panangikeddeng iti umno a gatad para iti daytoy. Dagiti gapuanan (sarita , seleksion, daniw, kanta, ladawan, nagan ti produkto wenno brand name, marka wenno trademark, pabuya iti telebision, pelikula ken dadduma pay) a naaramat iti daytoy a modiul ket adda kadagiti makingapuanan ti kalintegan iti panagtagikua kadagitoy. Naikagumaanan a matunton dagitoy tapno maala ti pammalubos kadagitoy tapno maaramat dagitoy a material. Saan a tagikuaen dagiti nangimaldit ken dagiti nagsurat dagita a kalintegan. Aniaman a pakaaramatanda malaksid iti daytoy a modyul ket kasapulan ti pammalubos dagiti akin-aramid kadagitoy. Saan a mabalin a kopiaen ti aniaman a paset daytoy wenno iprinta iti aniaman a wagas nga awanan pammalubos ti Departamento Insagana ti Departamento ti Edukasion Sekretario: Leonor Magtolis Briones Katulongan A Sekretario: Diosdado M. San Antonio Dagiti Nangbukel ti Modiul Mannurat: Editors: Nangiparang: Nangimaton: Argene A. Agresor, Maria Elena A. Canonizado, Lea F. Dy Joel B. Manuel, Aileen R. Rambaud, Ryan A. Dulig, Romualdo S. Manuel Jr. Jannibal A. Lorejo, Kenneth P. Tabios Joann A. Corpuz Joye D. Madalipay Santiago L. Baoec Jenetrix T. Tumaneng Milagros Sandra G. Malvar Rosalinda P. Salmasan Division Design and Layout Artist: Divina A. Garalde Naimaldit iti Filipinas ________________________ Schools Division of Ilocos Norte Office Address: Telefax: Telephone No.: E-mail Address: Brgy. 7B, Giron Street, Laoag City, Ilocos Norte (077) 771-0960 (077) 770-5963, (077) 600-2605 ilocos.norte@deped.gov.ph
1 Araling Panlipunan Kuarter 1 - Modiul 6: Agarapaapka, Anak!
Pakauna Naisagana daytoy a Contextualized Learning Module wenno CLM para kadagiti agad-adal a rumbeng nga agsursuro iti bukodda a pagtaengan. Buklen dagiti nadumaduma a paset daytoy a module, ket tunggal paset, tulonganna ken asaenna ida babaen kadagiti aktibidad a mayannatup iti kurikulum. Nairanta met daytoy a module a mangtarabay kadagiti mannursuro ken pasiliteytor iti panangbayabayda kadagiti agad- adal. Naglaon daytoy kadagiti pammalagip, pangalapkapan ken wagas a makaited iti giya iti siasinnoman nga agkalikagum a mangtulong kadagiti agad-adal. Napakuyogan met daytoy iti pretest wenno pangirugi nga eksamen tapno marukod ti dati nga ammo a mabalin a pagibasaran Ipakita daytoy no kasapulan ti agad-adal ti naiget a pannarabay manipud iti mangisursuro kenkuana. Addaan met ti leksion kadagiti aktibidad tapno marukod ti masursuro. Nailukon met dagiti sungbat tapno agbalin a pannulong iti panagsursuro ken mailinteg dagiti biddut. Inanamaenmni a mausar dagitoy a sinanaknam ken sipupudno. iti maipresentar a leksion. Maipaganetget met kadagiti agad-adal nga an-annadanda daytoy nga CLM tapno mabalinto pay nga aramaten dagiti sumarsaruno kadakuada. Saan a sursuratan wenno markaan iti aniaman daytoy a modiul. Agusar kadagiti sabali a papel a pangsungbatan kadagiti aktibidad. Maawis dagiti agad-adal ken pasiliteytor a mangipakaammo a dagus kadagiti saanda a maawatan maipapan iti daytoy nga CLM, kasta metten no adda dagiti dillawenda iti daytoy. Babaen iti daytoy a modiul ken babaen iti panangbayabay dagiti nagannak ken pasiliteytor, inanamaenmi a makasursuro dagiti agad-adal iti laksid ti kaawanda iti pagadalan.
Ammuen Ti maysa nga ubing a kas kenka ket addaan arapaap ken tarigagay a gun-oden iti biag. Babaen iti pannarabay dagiti nagannak maaramid daytoy iti nasayaat a wagas. Kalpasan daytoy a leksion manamnama a: Maibaga dagiti arapaap ken tarigagay a gun-oden iti biag. Maibaga dagiti nasasayaat a wagas nga aramiden tapno magun-od dagiti arapaap ken tarigagay ti biag. 1
Padasen Direksion: Kitaen dagiti ladawan. Marisan dagiti ladawan nga ar- arapaapem a pagbalinan. No awan kadagitoy ti tartarigagayam a gun-oden, idrowingmo daytoy iti uneg ti kuadrado. 2
Modiul 5 Panangidasig iti Padas ken Istoria ti Biag Ania dagiti arapaapmo wenno tartarigagayam a gun-oden iti biag? Taldiapan Direksion: Idrowing ti pamiliayo iti kahon. Punnuan dagiti patang a blangko mangiladladawan iti pamiliayo . tapno mabukel dagiti tunggal Daytoy ti Pamiliak Ti pamiliak ket bukbuklen ti ___________ a miembro. Addaanak iti __________ a babai a kabsat Addaanak iti__________ a lalaki a kabsat. Ay-ayatek ti pamiliak. 3
Sukisoken Ikidem dagiti mata. Panunotem a sika ket agtawen iti duapulo (20). Ania iti makitkitam nga ob-obraem? Pagannurotan : Idrowing iti uneg ti bubble ti bagim inton agtawenkan iti duapulo (20). Adalen Direksion: Basaen dagiti patang/ parapo maipanggep kadagiti nailanad nga ladawan. DR. JOSE RIZAL Nailian a bannuar ti Filipinas 4
MANNY PACQUIAO Am-ammo isuna iti intero a lubong kinalaingna iti boksing. Isuna ket maysa a senador ti Filipinas. gapu iti RODRIGO R. DUTERTE Isuna iti agdama a Presidente ti Filipinas. LEA SALONGA Am-ammo isuna gapu ti kinalaingna ngaagkanta. Mabigbigbig gapu ta nagakem iti Miss Saigon. ROBERT JAWORSKI Am-ammo isuna gapu ti kinalaingna nga agay- ayam iti Basketball iti Filipinas. Kas kenka, napadasanda met ti nagubing. Babaen iti kinagaget ken kinapasnek ket nagun-odda ti arapaapda. Napateg ti addaan iti arapaap. Daytoy ti agserbi a mangiwanwan tapno magud-odmo ti magusgustuam iti biag. Adda dagiti nasken nga aramidem tapno magun-od ti arapaap. Ita ta ubing pay, nasken nga ammuem ti kabaelam. ken iti aggaggagetka. Nasken a natibker iti aniaman a pannubok a dumteng. Babaen iti daytoy, agballigi iti pananggun-odmo iti arapaap. Itultuloymo agbasa. Ipasnek 5
Pasingkedan A. Direksion: Marisam dagiti nagusgustuam nga obraen. No awan, idrowingmo iti uneg ti kahon. Isaisip 6
B. Direksion: Isurat ti nagan iti uneg ti nagtimbukel. Ti aglawlawna, mangidrowing ti dua a banag a mangipakpakita iti arapaapmo wenno tarigagaymo iti biag. Idrowing iti dua a babassit a kahon dagiti masapul nga obraem tapno maragpatmo dagita arapa-apmo. 7
Laglagipen Direksion: Buklen ti balikas babaen ti panagsungbat kadagiti saludsod iti baba. Isurat ti sungbat iti uneg ti duyog. ____ ____ ____ ______ ____ ____ ___ 1 2 3 4 5 6 7 1. Daytoy ket umuna nga letra ti balikas nga atis. 2. Umuna a letra ti balikas a ridaw. 3. Umuna a letra iti alpabeto. 4. Daytoy ket umuna a letra ti balikas a papel. 5. Maikadua a letra ti balikas a mata. 6. Maudi a letra ti balikas nga ama. 7. Daytoy ti umuna a letra ti balikas a piso. 8
ap. Tunggal ubing ket adda bukodna nga arapa-
Ti arapaap ket tartarigagayam para iti bagim.
Napateg ti addaan iti arapaap.
Nasken a napasnek ken nagaed tapno magun-od dagiti arapa-ap Aramiden Direksion: Urnosen dagiti letra tapno mabukel dagita arapaap nga iladladawan ti patang. Isurat ti sungbat iti papel. t o k d o r 1. Isuna iti agag-agas kadagiti masaksakit. t r a m a e s 2. Mangisursuro nga agbasa ken agsurat kadagiti ubbing. s a r n 3. Tumultulong a mangtaripato kadagiti addaan iti sakit. l u s i p 4. Mangipatpatungpal iti linak ken talna iti pagilian. t e s d i n t a 5. Isuna ti mangtultulong kadatayo iti panangtaripato kadagiti ngipentayo. 9
Tingitingen Direksion: Idrowing iti uneg ti kuadrado ti no husto ti ibagbaga ti patang ken met no saan. 1. Adda tartarigagayam a gun-oden para iti bukod a bagi. 2. Importante a maaddaan iti arapaap. 3. Ibain ti arapaap. 4. Adda rumbeng nga aramiden tapno magun-od dagiti arapaap. 5. Ita ta ubingka pay, ammuem dagiti kabaelam. 10
Nayon nga Aramiden Direksion: Isurat iti uneg ti kahon dagiti arapaapmo. Mangilista iti dua nga obraem tapno maragpatmo dagiti arapaapmo para iti bukodmo a bagi. 1. 2. 11
Dagiti Sungbat 5. 4. 3. 2. 1. Tingitingin 5.Dentista 4.Pulis 3.Nars 2.Maestra 1.Doctor Aramiden 7.P 6.A 5.A 4.P 3.A 2.R 1.A Tandaanan ( Naduma-duma a sungbat) Pasimgkedan ( Nadumaduma a sungbat) sukisoken ( Nadumaduma a sungbat) Taldiapan ( Nadumaduma ti sungbat) Nayun nga Aramiden ( Naduma-duma ngasungbat) Padasen
Reperensia 1. 2. Most Essential Learning Competencies, Araling Panlipunan 1, Quarter 1, week 6 Araling Panlipunan 1, Kagamitan ng Mag-aaral (Ilokano) 3. DegUIARDmAQ 4. DegUIARCLAQ 5. olice- 6. 7. %2Fp%2Fkids-ballroom-class-8- IARDwAQ 8. 9. people-professions- ges&cd=vfe&ved=2ahUKEwi
No adda saludsodyo wenno makunayo, suratanyo wenno umawagkayo iti: Schools Division of Ilocos Norte - Curriculum Implementation Division Learning Resource Management Section (SDOIN-CID LRMS) Office Address Telefax Telephone No. E-mail Address Feedback link: : Brgy. 7B, Giron Street, Laoag City, Ilocos Norte : (077) 771-0960 : (077) 770-5963, (077) 600-2605 : sdoin.lrmds@deped.gov.ph :